Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ σχετικά με την υπογραφή και την κοινοποίηση της προσωρινής εφαρμογής της σύμβασης του 1999 για την Επισιτιστική Βοήθειαεξ ονόματος της Ευρωπαϊκής Κοινότητας

ΑΙΤΙΟΛΟΓΙΚΗ ΕΚΘΕΣΗ

1. Η διεθνής συμφωνία για το σίτο του 1949 αναθεωρήθηκε, ανανεώθηκε, ενημερώθηκε και παρατάθηκε επανειλημμένως, με κατάληξη τη σύναψη της διεθνούς συμφωνίας για το σίτο του 1986.

Η διεθνής συμφωνία για το σίτο του 1986, η οποία αποτελείται από τη σύμβαση για το εμπόριο του σίτου του 1986 και τη σύμβαση για την επισιτιστική βοήθεια του 1986, που είχε παραταθεί, έληξε στις 30 Ιουνίου 1995.

2. Οι υπογράφοντες αυτές τις συμφωνίες συμφώνησαν ότι η διεθνής συμφωνία για τον σίτο του 1986 έπρεπε να αναπροσαρμοστεί και να ονομαστεί Διεθνής Συμφωνία για τα Σιτηρά του 1995 και ότι θα έπρεπε να αποτελείται από δύο ξεχωριστά νομικά κείμενα:

A. τη Σύμβαση Εμπορίας Σιτηρών του 1995, και

B. τη Σύμβαση για την Επισιτιστική Βοήθεια του 1999.

Και οι δύο αυτές συμβάσεις, οι οποίες αρχικά έπρεπε να λήξουν στις 30 Ιουνίου 1998, παρατάθηκαν για ένα έτος (μέχρι τις 30 Ιουνίου 1999), ώστε να παρασχεθεί επαρκής χρόνος για την αναδιαπραγμάτευση της σύμβασης για την επισιτιστική βοήθεια.

A. Η Σύμβαση Εμπορίας Σιτηρών του 1995

Η Σύμβαση Εμπορίας Σιτηρών υπέστη ουσιαστικές τροποποιήσεις ουσιαστικά το 1995. Ως εκ τούτου, δεν προβλέπονται αλλαγές όσον αφορά τη μελλοντική σύμβαση. Σύμφωνα με το άρθρο 33 παράγραφος 2 της Σύμβασης Εμπορίας Σιτηρών, το Συμβούλιο του ΔΣΣ δύναται να παρατείνει αυτή τη σύμβαση, με ειδική ψηφοφορία, πέραν της 30ης Ιουνίου 1998 για διαδοχικές περιόδους που δεν υπερβαίνουν κάθε φορά τα δύο έτη.

Βάσει μιας απόφασης του Συμβουλίου του Ιανουαρίου του 1998, εξουσιοδοτήθηκε η Επιτροπή να ψηφίσει εξ ονόματος της Ευρωπαϊκής Κοινότητας υπέρ της παράτασης αυτής της σύμβασης για την περίοδο από 1ης Ιουλίου 1998 έως 30 Ιουνίου 1999.

Η Επιτροπή ζητά από το Συμβούλιο να την εξουσιοδοτήσει να ψηφίσει υπέρ της παράτασης αυτής της σύμβασης για την περίοδο από 1ης Ιουλίου 1999 έως 30 Ιουνίου 2001.

B. Η Σύμβαση του 1999 για την Επισιτιστική Βοήθεια

1) Τα μέλη της επιτροπής για την επισιτιστική βοήθεια αποφάσισαν να αναδιαπραγματευτούν τη σύμβαση του 1995 για την επισιτιστική βοήθεια, ακολουθώντας έτσι τις συστάσεις που ενέκριναν οι Υπουργοί του ΠΟΕ στη Διάσκεψη της Σιγκαπούρης, όσον αφορά την απόφαση του Μαρακές για μέτρα σχετικά με τις ελάχιστα αναπτυγμένες χώρες και τις αναπτυσσόμενες χώρες που είναι καθαροί εισαγωγείς τροφίμων.

2) Με την απόφαση του Συμβουλίου του Ιανουαρίου του 1998, εξουσιοδοτήθηκε η Επιτροπή να διεξαγάγει διαπραγματεύσεις για μια συμφωνία που θα διαδεχθεί τη σύμβαση του 1995 για την επισιτιστική βοήθεια, βάσει των κατευθυντηρίων γραμμών για τη διεξαγωγή διαπραγματεύσεων που καθορίστηκαν από το Συμβούλιο.

3) Το κείμενο της Σύμβασης του 1999 για την επισιτιστική βοήθεια ολοκληρώθηκε σε μία συνεδρίαση της ομάδας εργασίας της ΣΕΒ, στις 24 Μαρτίου 1999,στην οποία συμμετέσχε η Κοινότητα.

4) Η συμφωνία θα παραμείνει ανοιχτή για υπογραφή εκ μέρους των κυβερνήσεων οι οποίες επιθυμούν να καταστούν μέλη της σύμβασης για την επισιτιστική βοήθεια από την 1η Μαΐου έως και τις 30 Ιουνίου 1999 στην έδρα του Οργανισμού των Ηνωμένων Εθνών στη Νέα Υόρκη.

5) Οι στόχοι της ΣΕΒ του 1999 είναι "η συμβολή στην παγκόσμια επισιτιστική ασφάλεια και η βελτίωση της ικανότητας της διεθνούς κοινότητας να ανταποκρίνεται σε καταστάσεις έκτακτης ανάγκης ως προς τον επισιτισμό και στις άλλες επισιτιστικές ανάγκες των αναπτυσσομένων χωρών".

6) Η νέα συμφωνία διαφέρει από την προηγούμενη όσον αφορά, κυρίως, τα ακόλουθα σημεία:

- ο κατάλογος των επιλέξιμων προϊόντων τα οποία μπορούν να παρασχεθούν έχει διευρυνθεί σημαντικά πέραν των σιτηρών,

- οι διατάξεις για την κάλυψη των μεταφορικών και λοιπών λειτουργικών εξόδων που συνδέονται με τις πράξεις επισιτιστικής βοήθειας έχουν ενισχυθεί, ιδίως όταν η επισιτιστική βοήθεια διατίθεται απευθείας στις ελάχιστα αναπτυγμένες χώρες και σε κατάστασης έκτακτης ανάγκης,

- οι χορηγούντες την επισιτιστική βοήθεια της ΣΕΒ δύνανται τώρα να εκφράζουν τις αναλήψεις των υποχρεώσεών τους σε τόνους ή σε αξία ή σε συνδυασμό τόνων και αξίας,

- κατά τη χορήγηση της επισιτιστικής βοήθειας, τα μέλη της ΣΕΒ πρέπει να δίδουν προτεραιότητα στις ελάχιστα αναπτυγμένες χώρες και στις χώρες χαμηλών εισοδημάτων,

- η νέα ΣΕΒ περιλαμβάνει ισχυρότερες διατάξεις για την προώθηση της ανάπτυξης της τοπικής γεωργίας, συμπεριλαμβανομένων ενδεχόμενων "τριγωνικών συναλλαγών" και "τοπικών αγορών",

- κάθε επισιτιστική βοήθεια της ΣΕΒ στις αποδέκτριες ελάχιστα αναπτυγμένες χώρες, η οποία καλύπτεται από τις υποχρεώσεις των μελών, δίνεται με τη μορφή δωρεάν χορηγήσεων. Συνολικά, η επισιτιστική βοήθεια που παρέχεται με τη μορφή δωρεάν χορηγήσεων πρέπει να αντιπροσωπεύει τουλάχιστον του 80% της συνεισφοράς των μελών και, στο μέτρο του δυνατού, τα μέλη θα επιδιώκουν να υπερβούν προοδευτικά το ποσοστό αυτό,

- όταν αποφασίζεται το κατά πόσο η χορήγηση της επισιτιστικής βοήθειας υπό όρους μακροπρόθεσμης πίστωσης με ευνοϊκούς όρους θα πρέπει να εξακολουθήσει να καλύπτεται από τη σύμβαση για την επισιτιστική βοήθεια, τα μέλη της ΣΕΒ θα λαμβάνουν υπόψη τα αποτελέσματα των σχετικών πολυμερών διαπραγματεύσεων όσον αφορά την επισιτιστική βοήθεια,

- όλα τα μέλη της ΣΕΒ συμφώνησαν ότι οι διατάξεις της νέας σύμβασης δεν θα πρέπει ούτε να παραβλάπτουν ούτε να περιορίζουν τις διαπραγματεύσεις που θα διεξαχθούν στο μέλλον, συμπεριλαμβανομένων και αυτών που θα διεξαχθούν στο πλαίσιο του ΠΟΕ, σχετικά με το καθεστώς της χορήγησης επισιτιστικής βοήθειας με ευνοϊκούς όρους πίστωσης. Η ΕΕ και ορισμένα άλλα μέλη εξέφρασαν και πάλι την άποψη ότι η επισιτιστική βοήθεια που χορηγείται υπό όρους πίστωσης δεν θα πρέπει να περιλαμβάνεται στον κατάλογο των πράξεων επισιτιστικής βοήθειας,

- η νέα ΣΕΒ θα αποσκοπεί στη βελτίωση της αποτελεσματικότητας και του αντίκτυπου των σχετικών με την επισιτιστική βοήθεια συναλλαγών, μεταξύ άλλων, από την άποψη της εκτίμησης των αναγκών για επισιτιστική βοήθεια, τον έλεγχο της χορηγούμενης βοήθειας, και τη συνεργασία μεταξύ των χορηγούντων την επισιτιστική βοήθεια, των αποδεκτών και άλλων ενδιαφερομένων. Επιπλέον, η χορήγηση επισιτιστικής βοήθειας στο πλαίσιο της ΣΕΒ δεν θα συνδέεται με κανένα τρόπο με τις εμπορικές εξαγωγές προϊόντων ή υπηρεσιών στις αποδέκτριες χώρες,

- κατά τη διάρκεια των διαπραγματεύσεων, διατηρήθηκε ο διάλογος με τις αποδέκτριες της επισιτιστικής βοήθειας χώρες. Επίσης καταβλήθηκαν προσπάθειες, οι οποίες θα συνεχιστούν, για τη διεύρυνση των χορηγούντων επισιτιστική βοήθεια στο πλαίσιο της ΣΕΒ.

3. Η νέα σύμβαση για την επισιτιστική βοήθεια θα παραμείνει ανοικτή στην έδρα του Οργανισμού των Ηνωμένων Εθνών στη Νέα Υόρκη, για υπογραφή από τις κυβερνήσεις που επιθυμούν να καταστούν μέλη της συμφωνίας από την 1η Μαΐου έως και τις 30 Ιουνίου 1999.

Κατά τη διάρκεια της περιόδου αυτής, οι κυβερνήσεις που έχουν υπογράψει τις συμφωνίες πρέπει να υποβάλουν τα έγγραφα κύρωσης, αποδοχής ή έγκρισης στην έδρα του οργανισμού των Ηνωμένων Εθνών στη Νέα Υόρκη. Οι υπογράφοντες μπορούν επίσης να καταθέσουν δήλωση προσωρινής εφαρμογής για την εξασφάλιση της εφαρμογής της συμφωνίας από την 1η Ιουλίου 1999.

4. Η διάσκεψη των κυβερνήσεων θα λάβει χώρα το συντομότερο δυνατό μετά από τις 30 Ιουνίου 1999, ώστε να καθοριστεί εάν η συμφωνία πληροί τους απαραίτητους όρους για την έναρξη ισχύος της από την 1η Ιουλίου 1999. Για να αρχίσει να ισχύει αυτόματα η σύμβαση για την επισιτιστική βοήθεια κατά την ημερομηνία αυτή, οι κυβερνήσεις που διαθέτουν τουλάχιστον 75% των ψήφων πρέπει, έως τις 30 Ιουνίου 1999, να έχουν καταθέσει έγγραφο κύρωσης, αποδοχής, έγκρισης, προσχώρησης ή προσωρινής εφαρμογής.

5. Δεδομένου ότι δεν είναι δυνατό να ολοκληρωθούν οι κοινοτικές διαδικασίες για την έγκριση της σύμβασης εντός της καθορισμένης προθεσμίας, προτείνεται να υπογράψει η Κοινότητα τη σύμβαση και να χρησιμοποιήσει τη δυνατότητα κατάθεσης προσωρινής δήλωσης εφαρμογής. Το Ευρωπαϊκό Κοινοβούλιο θα ενημερωθεί αμέσως και πλήρως.

6. Καλούνται επίσης τα κράτη μέλη να καταστούν συμβαλλόμενα μέρη της σύμβασης για την επισιτιστική βοήθεια όσον αφορά τα μέτρα που προβλέπονται για την επισιτιστική βοήθεια, μολονότι δεν είναι υποχρεωτική η ταυτόχρονη προσχώρηση της Κοινότητας και των κρατών μελών.

Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ σχετικά με την υπογραφή και την κοινοποίηση της προσωρινής εφαρμογής της σύμβασης του 1999 για την Επισιτιστική Βοήθειαεξ ονόματος της Ευρωπαϊκής Κοινότητας 99/0130 (ACC)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήμη για την ίδρυση της Ευρωπαϊκής Κοινότητας, και ιδίως τα άρθρα 133 και 181 σε σχέση με την πρώτη πρόταση της πρώτης υποπαραγράφου του άρθρου 300 παράγραφος 2,

την πρόταση της Επιτροπής,

Εκτιμώντας:

(1) ότι η Κοινότητα είναι μέλος της Διεθνούς Συμφωνίας του 1995 για τα Σιτηρά, η οποία αποτελείται από δύο χωριστά νομικά κείμενα, δηλαδή, τη Σύμβαση Εμπορίας Σιτηρών και τη Σύμβαση για την Επισιτιστική Βοήθεια* ότι οι συμφωνίες αυτές παρατάθηκαν μέχρι τις 30 Ιουνίου 1999*

(2) ότι η Σύμβαση του 1995 Εμπορίας Σιτηρών θα παραταθεί μέχρι τις 30 Ιουνίου 2001*

(3) ότι η Σύμβαση του 1999 για την Επισιτιστική Βοήθεια αποτέλεσε αντικείμενο διαπραγματεύσεων*

(4) ότι η συμφωνία αυτή πρέπει να υπογραφεί*

(5) ότι η νέα σύμβαση για την επισιτιστική βοήθεια θα παραμείνει ανοικτή για υπογραφή στην έδρα του Οργανισμού των Ηνωμένων Εθνών στη Νέα Υόρκη από την 1η Μαΐου έως και τις 30 Ιουνίου 1999* ότι κατά τη διάρκεια αυτής της περιόδου οι υπογράφοντες θα υποβάλουν τα έγγραφα επικύρωσης, αποδοχής ή έγκρισης* ότι, δεδομένου ότι οι αναγκαίες διαδικασίες δεν θα έχουν ολοκληρωθεί εντός αυτής της προθεσμίας, θα πρέπει να αποφασιστεί να εφαρμοστεί προσωρινά η νέα σύμβαση για την επισιτιστική βοήθεια,

ΑΠΟΦΑΣIΖΕI:

A5Aρθρο Μόνο

1. Εξουσιοδοτείται ο Πρόεδρος του Συμβουλίου να ορίσει το πρόσωπο που είναι αρμόδιο να υπογράψει τη σύμβαση του 1999 για την επισιτιστική βοήθεια εξ ονόματος της Ευρωπαϊκής Κοινότητας.

Το κείμενο της συμφωνίας προσαρτάται στην παρούσα απόφαση.

2. Η Ευρωπαϊκή Κοινότητα θα εφαρμόσει προσωρινά τη σύμβαση του 1999 για την επισιτιστική βοήθεια από την ημερομηνία ενάρξεως της ισχύος της.

3. Ο Πρόεδρος του Συμβουλίου θα καταθέσει δήλωση προσωρινής εφαρμογής, όπως προβλέπεται στο άρθρο XXII (γ) της σύμβασης του 1999 για την Επισιτιστική Βοήθεια στον Γενικό Γραμματέα του Οργανισμού Ηνωμένων Εθνών εξ ονόματος της Ευρωπαϊκής Κοινότητας.

Έγινε στις Βρυξέλλες, στις

Για το Συμβούλιο

Ο Πρόεδρος

ΔΗΛΩΣΗ ΠΡΟΣΩΡΙΝΗΣ ΕΦΑΡΜΟΓΗΣ από την Ευρωπαϊκή Κοινότητα για τη Σύμβαση Εμπορίας Σιτηρών του 1995 και τη Σύμβαση για την Επισιτιστική Βοήθεια του 1995 που αποτελούν τη Διεθνή Συμφωνία για τα Σιτηρά του 1995

Η Ευρωπαϊκή Κοινότητα δεν είναι σε θέση να ολοκληρώσει πριν από τις 30 Ιουνίου 1999 τις θεσμικές διαδικασίες έγκρισης σύμφωνα με το άρθρο XXII (β) της Σύμβασης για την Επισιτιστική Βοήθεια.

Για τον λόγο αυτό, σύμφωνα με το άρθρο XXII (γ) της εν λόγω σύμβασης, η Κοινότητα προβαίνει στην παρούσα δήλωση προσωρινής εφαρμογής η οποία θα αρχίσει να ισχύει από την έναρξη της ισχύος της Σύμβασης. Καταθέτοντας τη δήλωση αυτή, η Κοινότητα θεωρείται προσωρινά ως συμβαλλόμενο μέρος της σχετικής σύμβασης με όλα τα δικαιώματα και όλες τις υποχρεώσεις που απορρέουν από αυτή, μέχρις ότου λάβει μια τελική απόφαση για το θέμα αυτό.

ΠΑΡΑΡΤΗΜΑ

>ΘΕΣΗ ΠIΝΑΚΑ>

ΠΡΟΟΙΜΙΟ

Τα Μέρη της παρούσας σύμβασης,

Έχοντας επανεξετάσει τη σύμβαση για την επισιτιστική βοήθεια του 1995 και το στόχο της να εξασφαλίζεται τουλάχιστον ποσότητα 10 εκατ. τόνων επισιτιστικής βοήθειας ετησίως υπό μορφή σιτηρών κατάλληλων για ανθρώπινη κατανάλωση και θέλοντας να επιβεβαιώσουν την επιθυμία τους να διατηρηθεί η διεθνής συνεργασία σε θέματα επισιτιστικής βοήθειας μεταξύ των κυβερνήσεων μελών*

Υπενθυμίζοντας τη δήλωση για την παγκόσμια επισιτιστική ασφάλεια και το σχέδιο δράσης της παγκόσμιας διάσκεψης κορυφής για τον επισιτισμό που εγκρίθηκε στη Ρώμη το 1996, και ιδίως τη δέσμευση να επιτευχθεί η ασφάλεια του επισιτισμού για όλους και να καταβληθεί διαρκής προσπάθεια για την εξάλειψη της πείνας*

Επιθυμώντας να αυξήσουν την ικανότητα της διεθνούς κοινότητας να ανταποκρίνεται σε καταστάσεις έκτακτης ανάγκης ως προς τον επισιτισμό και να βελτιώσουν την παγκόσμια επισιτιστική ασφάλεια μέσω της εξασφάλισης προμηθειών επισιτιστικής βοήθειας ανεξαρτήτως της διεθνούς τιμής των τροφίμων και των διακυμάνσεων της προσφοράς*

Υπενθυμίζοντας ότι, στην απόφασή τους το 1994 στο Μαράκες για τα μέτρα που αφορούν τις ελάχιστα ανεπτυγμένες χώρες και τις αναπτυσσόμενες χώρες που είναι καθαροί εισαγωγείς τροφίμων, οι υπουργοί των χωρών μελών του ΠΟΕ συμφώνησαν να επανεξετάσουν το επίπεδο της επισιτιστικής βοήθειας που προβλέπεται από τη Σύμβαση για την επισιτιστική βοήθεια, η οποία έτυχε περαιτέρω επεξεργασίας στην υπουργική διάσκεψη του 1996 στη Σιγκαπούρη*

Αναγνωρίζοντας ότι οι αποδέκτες και τα μέλη διαθέτουν τις δικές τους πολιτικές για την επισιτιστική βοήθεια και τα συναφή θέματα και ότι απώτερος στόχος της επισιτιστικής βοήθειας είναι η εξάλειψη της ανάγκης για επισιτιστική βοήθεια*

Επιθυμώντας να βελτιώσουν την αποτελεσματικότητα και την ποιότητα της επισιτιστικής βοήθειας ως εργαλείου για την υποστήριξη της επισιτιστικής ασφάλειας στις αναπτυσσόμενες χώρες, και ειδικότερα να ανακουφίσουν τη φτώχεια και την πείνα των πλέον ευάλωτων ομάδων, καθώς και να βελτιώσουν τον συντονισμό και τη συνεργασία των μελών στον τομέα της επισιτιστικής βοήθειας*

ΣΥΜΦΩΝΗΣΑΝ τα εξής:

ΜΕΡΟΣ Ι - ΣΤΟΧΟΙ ΚΑΙ ΟΡΙΣΜΟΙ

A5Aρθρο I

Στόχοι

Στόχοι της παρούσας σύμβασης είναι η συμβολή στην παγκόσμια επισιτιστική ασφάλεια και η βελτίωση της ικανότητας της διεθνούς κοινότητας να ανταποκρίνεται σε καταστάσεις έκτακτης ανάγκης ως προς τον επισιτισμό και στις λοιπές επισιτιστικές ανάγκες των αναπτυσσόμενων χωρών με:

α) τη διάθεση των κατάλληλων επιπέδων επισιτιστικής βοήθειας σε προβλέψιμη βάση, όπως καθορίζεται από τις διατάξεις της παρούσας σύμβασης*

β) την ενθάρρυνση των μελών να εξασφαλίζουν ότι η παρεχόμενη επισιτιστική βοήθεια αποσκοπεί ιδίως στην ανακούφιση της φτώχειας και της πείνας των πλέον ευάλωτων ομάδων και είναι συμβατή με τη γεωργική ανάπτυξη των χωρών αυτών*

γ) την συμπερίληψη αρχών για μεγιστοποίηση της επίπτωσης, της αποτελεσματικότητας και της ποιότητας της παρεχόμενης επισιτιστικής βοήθειας ως εργαλείου για την υποστήριξη της επισιτιστικής ασφάλειας* και

δ) την παροχή ενός πλαισίου για συνεργασία, συντονισμό και ανταλλαγή πληροφοριών μεταξύ των μελών σε θέματα συναφή με την επισιτιστική βοήθεια, ώστε να επιτευχθεί μεγαλύτερη αποτελεσματικότητα σε όλες τις πλευρές των επιχειρήσεων επισιτιστικής βοήθειας και μεγαλύτερη συνεκτικότητα μεταξύ της επισιτιστικής βοήθειας και των λοιπών μέσων πολιτικής.

A5Aρθρο II

Ορισμοί

α) Στο πλαίσιο της παρούσας σύμβασης, εκτός εάν προκύπτει διαφορετικά από τα συμφραζόμενα:

i) "c.i.f." σημαίνει κόστος, ασφάλιση και ναύλος (cost, insurance, freight)*

ii) "υποχρέωση" σημαίνει το ελάχιστο ποσό επισιτιστικής βοήθειας που πρέπει να παρέχεται ετησίως από ένα μέλος δυνάμει του άρθρου ΙΙΙ παράγραφος ε)*

iii) "Επιτροπή" σημαίνει την επιτροπή επισιτιστικής βοήθειας που αναφέρεται στο άρθρο XV*

iv) "συνεισφορά" σημαίνει το ποσό επισιτιστικής βοήθειας που παρέχεται ετησίως και αναφέρεται στην Επιτροπή από ένα μέλος σύμφωνα με τις διατάξεις της παρούσας σύμβασης*

v) "σύμβαση" σημαίνει τη σύμβαση για την επισιτιστική βοήθεια του 1999*

vi) "ΕΑΒ" σημαίνει την Επιτροπή Αναπτυξιακής Βοήθειας του ΟΟΣΑ*

vii) "αναπτυσσόμενη χώρα" σημαίνει κάθε χώρα ή έδαφος επιλέξιμο για τη λήψη επισιτιστικής βοήθειας δυνάμει το άρθρου VII*

viii) "επιλέξιμο προϊόν" σημαίνει ένα προϊόν που αναφέρεται στο άρθρο ΙV, το οποίο μπορεί να παρέχεται ως επισιτιστική βοήθεια από ένα μέλος για την κάλυψη της συνεισφοράς του δυνάμει της παρούσας σύμβασης*

ix) "Εκτελεστικός Διευθυντής" είναι ο Εκτελεστικός Διευθυντής του Διεθνούς Συμβουλίου Σιτηρών*

x) "f.o.b." σημαίνει ελεύθερο επί του καταστρώματος ("free on board")*

xi) οι όροι "τρόφιμα" ή "επισιτιστική βοήθεια" περιλαμβάνουν, ανάλογα με την περίπτωση, τους σπόρους προς σπορά για την παραγωγή τροφίμων φυτικής προέλευσης*

xii) "μέλος" είναι το συμβαλλόμενο μέρος στην παρούσα σύμβαση*

xiii) "μικροθρεπτικές ουσίες" είναι οι βιταμίνες και οι ανόργανες ουσίες που χρησιμοποιούνται για τον εμπλουτισμό ή τη συμπλήρωση προϊόντων επισιτιστικής βοήθειας, οι οποίες είναι επιλέξιμες, δυνάμει του άρθρου IV παράγραφος γ), για να συνυπολογιστούν στη συνεισφορά ενός μέλους*

xiv) "ΟΟΣΑ" είναι ο Οργανισμός Οικονομικής Συνεργασίας και Ανάπτυξης*

xv) στα "προϊόντα πρώτης μεταποίησης" περιλαμβάνονται:

- αλεύρια σιτηρών,

- πληγούρια και σιμιγδάλια σιτηρών,

- άλλοι επεξεργασμένοι σπόροι σιτηρών (π.χ. πλατυσμένοι, σε νιφάδες, στιλβωμένοι, με ολική σχεδόν απόξεση του περικαρπίου και στρογγυλεμένα τα δύο άκρα και σπασμένοι, χωρίς όμως περαιτέρω επεξεργασία) πλην του αποφλοιωμένου, γυαλισμένου, στιλβωμένου ή θραυσμένου ρυζιού,

- φύτρα σιτηρών, ολόκληρα, πλατυσμένα, σε νιφάδες ή θραύσματα,

- μπλουγούρι, και

- οποιοδήποτε άλλο παρόμοιο προϊόν σιτηρών που ενδέχεται να αποφασίσει η Επιτροπή*

xvi) στα "προϊόντα δεύτερης μεταποίησης" περιλαμβάνονται:

- μακαρόνια, σπαγέτα και παρόμοια προϊόντα, και

- οποιοδήποτε άλλο προϊόν αποφασίζει η Επιτροπή, στην παρασκευή του οποίου χρησιμοποιείται προϊόν πρώτης μεταποίησης*

xvii) το "ρύζι" περιλαμβάνει το αποφλοιωμένο, γυαλισμένο, στιλβωμένο ή θραυσμένο ρύζι*

xviii)"γραμματεία" σημαίνει τη γραμματεία του Διεθνούς Συμβουλίου Σιτηρών*

xix) "τόνος" σημαίνει ένα μετρικό τόνο 1 000 χιλιόγραμμων*

xx) "μεταφορικά και λοιπά λειτουργικά έξοδα", όπως απαριθμούνται στο παράρτημα Α, σημαίνουν τα έξοδα πέραν του σταδίου f.o.b. ή, στην περίπτωση επιτόπιων αγορών, πέραν του σημείου αγοράς, τα οποία συνδέονται με μια πράξη επισιτιστικής βοήθειας και τα οποία μπορούν να συνυπολογιστούν εν όλω ή εν μέρει στη συνεισφορά ενός μέλους*

xxi) "αξία" σημαίνει την ανάληψη υποχρεώσεων ενός μέλους σε μετατρέψιμο νόμισμα*

xxii) "ισοδύναμο σίτου" σημαίνει το ποσό της υποχρέωσης ή συνεισφοράς ενός μέλους, όπως αποτιμάται σύμφωνα με το άρθρο V*

xxiii)"ΠΟΕ" σημαίνει τον Παγκόσμιο Οργανισμό Εμπορίου*

xxiv)"έτος" σημαίνει την περίοδο από 1ης Ιουλίου έως την 30ή Ιουνίου του επομένου έτους, εκτός αν αναφέρεται διαφορετικά.

β) Κάθε μνεία των όρων "κυβέρνηση" ή "κυβερνήσεις" ή "μέλος" στην παρούσα σύμβαση ερμηνεύεται ότι καλύπτει και την Ευρωπαϊκή Κοινότητα (εφεξής καλούμενη ΕΚ). Κατά συνέπεια, κάθε μνεία στην παρούσα σύμβαση των όρων "υπογραφή" ή "κατάθεση εγγράφων επικύρωσης, αποδοχής ή έγκρισης" ή "έγγραφο προσχώρησης" ή "δήλωση προσωρινής εφαρμογής" από μια κυβέρνηση, ερμηνεύεται στην περίπτωση της ΕΚ ότι καλύπτει την υπογραφή ή τη δήλωση προσωρινής εφαρμογής εξ ονόματος της ΕΚ από την αρμόδια αρχή της, καθώς και την κατάθεση του εγγράφου που απαιτείται σύμφωνα με τη θεσμική διαδικασία της ΕΚ να κατατεθεί για τη σύναψη διεθνούς συμφωνίας.

γ) Κάθε μνεία στην παρούσα σύμβαση των όρων "κυβέρνηση" ή "κυβερνήσεις" ή "μέλος" νοείται, ανάλογα με την περίπτωση, ότι καλύπτει κάθε χωριστό τελωνειακό έδαφος κατά την έννοια της Γενικής Συμφωνίας Δασμών και Εμπορίου ή της Συμφωνίας για την ίδρυση του Παγκόσμιου Οργανισμού Εμπορίου.

ΜΕΡΟΣ ΙΙ - ΣΥΝΕΙΣΦΟΡΕΣ ΚΑΙ ΑΝΑΓΚΕΣ

A5Aρθρο III

Ποσότητες και ποιότητα

α) Τα μέλη συμφωνούν να παράσχουν στις αναπτυσσόμενες χώρες επισιτιστική βοήθεια ή το ισοδύναμό της σε χρήμα ίση με τα ελάχιστα ετήσια ποσά που καθορίζονται στην κατωτέρω παράγραφο ε) (εφεξής καλούμενα "η υποχρέωση").

β) Η υποχρέωση κάθε μέλους εκφράζεται είτε σε τόνους ισοδύναμου σίτου είτε σε αξία είτε σε συνδυασμό ποσότητας σε τόνους και αξίας. Τα μέλη που εκφράζουν την υποχρέωσή τους σε αξία πρέπει επίσης να καθορίζουν μια εγγυημένη ετήσια ποσότητα σε τόνους.

γ) Στην περίπτωση των μελών που εκφράζουν την υποχρέωσή τους σε αξία ή σε συνδυασμό ποσότητας σε τόνους και αξίας, η αξία μπορεί να περιλαμβάνει τα μεταφορικά και λοιπά λειτουργικά έξοδα που συνδέονται με τις πράξεις επισιτιστικής βοήθειας.

δ) Ένα μέλος, είτε η υποχρέωσή του εκφράζεται σε τόνους, σε αξία ή σε συνδυασμό ποσότητας σε τόνους και αξίας, μπορεί επίσης να περιλαμβάνει μια ενδεικτική αξία που αντιπροσωπεύει το συνολικό εκτιμώμενο κόστος της, συμπεριλαμβανομένων των μεταφορικών και λοιπών λειτουργικών εξόδων που συνδέονται με τις πράξεις επισιτιστικής βοήθειας.

ε) με την επιφύλαξη των διατάξεων του άρθρου VI, η υποχρέωση κάθε μέλους είναι:

>ΘΕΣΗ ΠIΝΑΚΑ>

στ) Τα μεταφορικά και λοιπά λειτουργικά έξοδα, όταν συνυπολογίζονται στην υποχρέωση ενός μέλους, πρέπει να προκύπτουν στο πλαίσιο μιας πράξης επισιτιστικής βοήθειας η οποία είναι επίσης επιλέξιμη για συνυπολογισμό στην υποχρέωση ενός μέλους.

ζ) Όσον αφορά τα μεταφορικά και λοιπά λειτουργικά έξοδα, ένα μέλος δεν μπορεί να συνυπολογίσει στην υποχρέωσή του ποσό μεγαλύτερο από το κόστος κτήσεως επιλέξιμων προϊόντων, πλην της περίπτωσης διεθνώς αναγνωρισμένων καταστάσεων έκτακτης ανάγκης.

η) Κάθε μέλος που προσχωρεί στην παρούσα σύμβαση σύμφωνα με την παράγραφο β) του άρθρου XXIII θεωρείται ότι περιλαμβάνεται στον κατάλογο της παραγράφου ε) του παρόντος άρθρου μαζί με την υποχρέωσή του.

θ) Η υποχρέωση ενός προσχωρούντος μέλους που αναφέρεται στην παράγραφο η) του παρόντος άρθρου δεν μπορεί να είναι κατώτερη από 20 000 τόνους ή την ενδεδειγμένη αξία που εγκρίνει η Επιτροπή. Η υποχρέωση αυτή συνήθως θα ισχύει πλήρως με αφετηρία το πρώτο έτος κατά τη διάρκεια του οποίου η χώρα θεωρείται από την Επιτροπή ότι προσχώρησε στη Σύμβαση. Εντούτοις, για να διευκολύνει την προσχώρηση κυβερνήσεων διαφορετικών από εκείνες που αναφέρονται στο στοιχείο ε) του παρόντος άρθρου, η Επιτροπή μπορεί να συμφωνήσει να κλιμακωθεί η υποχρέωση ενός προσχωρούντος μέλους κατά τη διάρκεια μιας περιόδου τριών ετών το πολύ, υπό τον όρο ότι η υποχρέωση είναι τουλάχιστον 10 000 τόνοι ή η ενδεδειγμένη αξία το πρώτο έτος και αυξάνεται κατά τουλάχιστον 5 000 τόνους ετησίως ή κατά την ενδεδειγμένη αξία κάθε διαδοχικό έτος.

ι) Όλα τα προϊόντα που παρέχονται ως επισιτιστική βοήθεια πρέπει να πληρούν τα διεθνή ποιοτικά πρότυπα, να συμβιβάζονται με τις διαιτητικές συνήθειες και τις διατροφικές ανάγκες των αποδεκτών και, με εξαίρεση τους σπόρους προς σπορά, πρέπει να είναι κατάλληλα για ανθρώπινη κατανάλωση.

A5Aρθρο IV

Προϊόντα

α) Τα κατωτέρω προϊόντα είναι επιλέξιμα για παροχή βάσει της παρούσας σύμβασης, με την επιφύλαξη των προδιαγραφών που προβλέπονται στον σχετικό εσωτερικό κανονισμό:

i) σιτηρά (σίτος, κριθάρι, αραβόσιτος, κεχρί, βρώμη, σίκαλη, σόργο ή τριτικάλι) ή ρύζι*

ii) προϊόντα με βάση σιτηρά και ρύζι πρώτης ή δεύτερης μεταποίησης*

iii) όσπρια*

iv) βρώσιμα έλαια*

v) ριζωματώδη και κονδυλόρριζα (μανιακά, στρογγυλή πατάτα, γλυκοπατάτα, διοσκοριδία, κολοκασία), όταν παρέχονται σε τριγωνικές συναλλαγές ή σε επιτόπιες αγορές*

vi) αποκορυφωμένο γάλα σε σκόνη*

vii) ζάχαρη*

viii) σπόροι προς σπορά επιλέξιμων προϊόντων* και

ix) εντός των ορίων της παραγράφου β) κατωτέρω, προϊόντα που είναι συστατικό της παραδοσιακής δίαιτας ευάλωτων ομάδων ή συστατικό προγραμμάτων συμπληρωματικής διατροφής και τα οποία πληρούν τις απαιτήσεις του άρθρου ΙΙΙ παράγραφος ι) της παρούσας σύμβασης.

β) Η ποσότητα της επισιτιστικής βοήθειας που παρέχεται από ένα μέλος για οποιοδήποτε έτος κατά την εκπλήρωση της υποχρέωσής του με τη μορφή:

i) όλων των προϊόντων που περιλαμβάνονται στην παράγραφο α) σημεία vi) έως viii) του παρόντος άρθρου, δεν πρέπει να υπερβαίνει από κοινού το 15% και καμία κατηγορία προϊόντων δεν μπορεί να υπερβαίνει μόνη της το 7% της υποχρέωσής του, εξαιρουμένων των μεταφορικών και λειτουργικών εξόδων*

ii) όλων των προϊόντων που περιλαμβάνονται στην παράγραφο α) σημείο ix) του παρόντος άρθρου, δεν πρέπει να υπερβαίνει από κοινού το 5% και κανένα προϊόν δεν μπορεί να υπερβαίνει μεμονωμένα το 3% της υποχρέωσής του, εξαιρουμένων των μεταφορικών και λειτουργικών εξόδων*

iii) στην περίπτωση υποχρεώσεων που εκφράζονται ως συνδυασμός ποσότητας σε τόνους και αξίας, τα ποσοστά των σημείων i) και ii) ανωτέρω πρέπει να υπολογίζονται χωριστά για το βάρος σε τόνους και την αξία, εξαιρουμένων των μεταφορικών και λοιπών λειτουργικών εξόδων.

γ) Για την εκπλήρωση των υποχρεώσεών τους, τα μέλη μπορούν να παρέχουν μικροθρεπτικές ουσίες σε συνδυασμό με τα επιλέξιμα προϊόντα. Ενθαρρύνονται να παρέχουν, ανάλογα με την περίπτωση, εμπλουτισμένα προϊόντα επισιτιστικής βοήθειας, ιδίως σε καταστάσεις έκτακτης ανάγκης και σε στοχοθετημένα αναπτυξιακά έργα.

A5Aρθρο V

Ισοδυναμία

α) Οι συνεισφορές μετρώνται σε ισοδύναμα σίτου, ως εξής:

i) τα σιτηρά για ανθρώπινη κατανάλωση ισούνται με σίτο*

ii) η ισοδυναμία του ρυζιού καθορίζεται με βάση τη σχέση μεταξύ της διεθνούς εξαγωγικής τιμής ρυζιού και σίτου, σύμφωνα με τις μεθόδους που παρατίθενται στον εσωτερικό κανονισμό*

iii) η ισοδυναμία των προϊόντων πρώτης ή δεύτερης μεταποίησης σιτηρών ή ρυζιού καθορίζεται με βάση την αντίστοιχη περιεκτικότητά τους σε σιτηρά ή ρύζι, σύμφωνα με τις προδιαγραφές που παρατίθενται στον εσωτερικό κανονισμό*

iv) η ισοδυναμία των οσπρίων, των σπόρων προς σπορά σιτηρών, ρυζιού ή άλλων εδώδιμων φυτών, καθώς και όλων των άλλων επιλέξιμων προϊόντων βασίζεται στο κόστος κτήσεως σύμφωνα με τις μεθόδους που παρατίθενται στον εσωτερικό κανονισμό.

β) Στην περίπτωση συνεισφορών με μορφή μειγμάτων προϊόντων, μόνο το ποσοστό του μείγματος που αποτελείται από επιλέξιμα προϊόντα συνυπολογίζεται στη συνεισφορά των μελών.

γ) Η Επιτροπή θεσπίζει διάταξη στον εσωτερικό κανονισμό για τον καθορισμό του ισοδύναμου σίτου των εμπλουτισμένων προϊόντων και των μικροθρεπτικών ουσιών.

δ) Οι συνεισφορές σε χρήμα για την αγορά επιλέξιμων προϊόντων που παρέχονται ως επισιτιστική βοήθεια αποτιμώνται είτε σύμφωνα με το ισοδύναμο σίτου των εν λόγω προϊόντων, είτε με βάση τις επικρατούσες τιμές του σίτου στη διεθνή αγορά, σύμφωνα με τις μεθόδους που προβλέπονται στον εσωτερικό κανονισμό.

A5Aρθρο VI

Μεταφορά υποχρεώσεων

α) Κάθε μέλος εξασφαλίζει ότι οι πράξεις που αφορούν την υποχρέωσή του για ένα έτος πραγματοποιούνται στη μέγιστη δυνατή έκταση κατά τη διάρκεια του έτους αυτού.

β) Εάν ένα μέλος αδυνατεί να παράσχει το ποσό που ορίζεται στην παράγραφο ε) του άρθρου ΙΙΙ κατά τη διάρκεια ενός συγκεκριμένου έτους, αναφέρει τις περιστάσεις στην Επιτροπή το συντομότερο δυνατό και πάντως το αργότερο κατά την πρώτη σύνοδο που πραγματοποιείται μετά τη λήξη του εν λόγω έτους. Το ανεκτέλεστο ποσό προστίθεται στην υποχρέωση του μέλους για το επόμενο έτος, εκτός εάν η Επιτροπή αποφασίσει διαφορετικά.

γ) Εάν η συνεισφορά ενός μέλους υπερβεί την υποχρέωσή του για το έτος, ποσοστό έως 5% της συνολικής υποχρέωσής του ή το ποσό της υπέρβασης, εάν είναι μικρότερο, μπορεί να συνυπολογιστεί στην υποχρέωση του μέλους για το επόμενο έτος.

A5Aρθρο VII

Επιλέξιμοι αποδέκτες

α) Η επισιτιστική βοήθεια βάσει της παρούσας σύμβασης μπορεί να παρέχεται στις αναπτυσσόμενες χώρες και εδάφη που απαριθμούνται στο παράρτημα Β, ήτοι:

i) στις ελάχιστα ανεπτυγμένες χώρες*

ii) στις χώρες χαμηλού εισοδήματος*

iii) τις χώρες χαμηλότερου μέσου εισοδήματος και τις άλλες χώρες που περιλαμβάνονται στον κατάλογο του ΠΟΕ των αναπτυσσόμενων χωρών που είναι καθαροί εισαγωγείς ειδών διατροφής τη στιγμή της διαπραγμάτευσης της παρούσας σύμβασης, στις περιπτώσεις που αντιμετωπίζουν έκτακτες επισιτιστικές ανάγκες ή διεθνώς αναγνωρισμένες χρηματοοικονομικές κρίσεις που οδηγούν σε έκτακτες καταστάσεις έλλειψης τροφίμων ή στις περιπτώσεις που οι πράξεις επισιτιστικής βοήθειας κατευθύνονται στις ευάλωτες ομάδες.

β) Για τους σκοπούς της ανωτέρω παραγράφου α), οι τυχόν μεταβολές που επέρχονται στον κατάλογο αναπτυσσόμενων χωρών και εδαφών της ΕΑΒ που περιλαμβάνεται στο παράρτημα Β στοιχεία α) έως γ) εφαρμόζονται επίσης και στον κατάλογο των επιλέξιμων αποδεκτών δυνάμει της παρούσας σύμβασης.

γ) Κατά την κατανομή της επισιτιστικής βοήθειας που παρέχουν, τα μέλη δίνουν προτεραιότητα στις ελάχιστα ανεπτυγμένες χώρες και στις χώρες χαμηλού εισοδήματος.

A5Aρθρο VIII

Ανάγκες

α) Η επισιτιστική βοήθεια πρέπει να παρέχεται μόνον όταν αποτελεί το αποτελεσματικότερο και το καταλληλότερο μέσο συνδρομής.

β) Η επισιτιστική βοήθεια πρέπει να βασίζεται σε εκτίμηση των αναγκών από τον αποδέκτη και τα μέλη, στο πλαίσιο των αντίστοιχων πολιτικών τους, και πρέπει να αποσκοπεί στην αύξηση της επισιτιστικής ασφάλειας του στις αποδέκτριες χώρες. Τα μέλη, ανταποκρινόμενα στις ανάγκες αυτές, δίνουν προσοχή στην ικανοποίηση των ιδιαίτερων αναγκών διατροφής των γυναικών και των παιδιών.

γ) Η επισιτιστική βοήθεια προς δωρεάν διανομή πρέπει να κατευθύνεται στις ευάλωτες ομάδες.

δ) Η παροχή επισιτιστικής βοήθειας σε καταστάσεις έκτακτης ανάγκης πρέπει να λαμβάνει ιδιαίτερα υπόψη τους μακροπρόθεσμους στόχους ανασυγκρότησης και ανάπτυξης στις αποδέκτριες χώρες και πρέπει να τηρεί τις βασικές ανθρωπιστικές αρχές. Τα μέλη αποσκοπούν να εξασφαλίζεται ότι η παρεχόμενη επισιτιστική βοήθεια φθάνει εγκαίρως στους αποδέκτες για τους οποίους προορίζεται.

ε) Η μη επείγουσα επισιτιστική βοήθεια παρέχεται από τα μέλη στη μέγιστη δυνατή έκταση βάσει προγραμματισμού, ώστε οι αποδέκτριες χώρες να μπορούν να λαμβάνουν υπόψη στα αναπτυξιακά προγράμματά τους την πιθανή ροή επισιτιστικής βοήθειας που θα λαμβάνουν κάθε έτος ισχύος της παρούσας σύμβασης.

στ) Εάν υπάρχουν ενδείξεις ότι, λόγω σημαντικής ανεπάρκειας της παραγωγής ή άλλων περιστάσεων, μια συγκεκριμένη χώρα, περιφέρεια ή περιφέρειες αντιμετωπίζουν εξαιρετικές επισιτιστικές ανάγκες, το θέμα εξετάζεται από την Επιτροπή. Η Επιτροπή μπορεί να συστήσει στα μέλη να ανταποκριθούν στην κατάσταση αυξάνοντας την ποσότητα της παρεχόμενης επισιτιστικής βοήθειας.

ζ) Τη στιγμή του προσδιορισμού των αναγκών σε επισιτιστική βοήθεια, τα μέλη ή οι εταίροι τους καταβάλλουν προσπάθεια να πραγματοποιήσουν διαβουλεύσεις μεταξύ τους σε περιφερειακό επίπεδο και σε επίπεδο αποδέκτριας χώρας, με στόχο την ανάπτυξη μιας κοινής προσέγγισης στην ανάλυση των αναγκών.

η) Τα μέλη συμφωνούν, ανάλογα με την περίπτωση, να προσδιορίζουν τις χώρες και τις περιφέρειες που έχουν προτεραιότητα στο πλαίσιο των προγραμμάτων τους επισιτιστικής βοήθειας. Τα μέλη εξασφαλίζουν διαφάνεια ως προς τις προτεραιότητες, τις πολιτικές και τα προγράμματά τους, παρέχοντας πληροφορίες για άλλους χορηγούς.

θ) Τα μέλη διαβουλεύονται μεταξύ τους, απευθείας ή μέσω των αντίστοιχων εταίρων τους, σχετικά με τις δυνατότητες κατάρτισης κοινών σχεδίων δράσης για τις χώρες που έχουν προτεραιότητα, εάν είναι δυνατόν σε πολυετή βάση.

A5Aρθρο IX

Μορφές και όροι της βοήθειας

α) Η επισιτιστική βοήθεια δυνάμει της παρούσας σύμβασης μπορεί να χορηγείται ως:

i) δωρεάν χορηγήσεις τροφίμων ή χρήματος που θα χρησιμοποιηθούν για την αγορά τροφίμων για ή από την αποδέκτρια χώρα*

ii) πωλήσεις τροφίμων στο νόμισμα της αποδέκτριας χώρας, μη μεταφερόμενο ούτε μετατρέψιμο σε συνάλλαγμα ή σε εμπορεύματα και υπηρεσίες προς χρήση από τα μέλη χορηγούς*

iii) πωλήσεις τροφίμων με πίστωση, με πληρωμή σε λογικές ετήσιες δόσεις, κατανεμημένες σε 20 ή περισσότερα έτη και με τόκο βάσει επιτοκίων που είναι χαμηλότερα από τα εμπορικά επιτόκια που επικρατούν στις διεθνείς αγορές.

β) Όσον αφορά μόνον την επισιτιστική βοήθεια που συνυπολογίζεται στην υποχρέωση των μελών, όλη η επισιτιστική βοήθεια που παρέχεται στις ελάχιστα ανεπτυγμένες χώρες δίνεται με τη μορφή δωρεάν χορηγήσεων.

γ) Η επισιτιστική βοήθεια δυνάμει της παρούσας σύμβασης που παρέχεται με τη μορφή δωρεάν χορηγήσεων πρέπει να αντιπροσωπεύει τουλάχιστον το 80% της συνεισφοράς των μελών και, στο μέτρο του δυνατού, τα μέλη θα επιδιώκουν να υπερβούν προοδευτικά το ποσοστό αυτό.

δ) Τα μέλη αναλαμβάνουν την υποχρέωση να διενεργούν όλες τις συναλλαγές που έχουν σχέση με την επισιτιστική βοήθεια στο πλαίσιο της παρούσας σύμβασης με τρόπο που να αποφεύγονται ζημιογόνες παρεμβάσεις στις κανονικές ροές της παραγωγής και του διεθνούς εμπορίου.

ε) Τα μέλη εξασφαλίζουν ότι:

i) η παροχή επισιτιστικής βοήθειας δεν συνδέεται άμεσα ή έμμεσα, επίσημα ή ανεπίσημα, ρητά ή σιωπηρά, με εμπορικές εξαγωγές γεωργικών προϊόντων ή άλλων εμπορευμάτων και υπηρεσιών προς τις αποδέκτριες χώρες*

ii) οι συναλλαγές για την επισιτιστική βοήθεια συμπεριλαμβανομένης της διμερούς επισιτιστικής βοήθειας που ρευστοποιείται, διενεργούνται κατά τρόπο συνεπή με τις "αρχές για τη διάθεση πλεονασμάτων και τις υποχρεώσεις διαβούλευσης" του FAO.

A5Aρθρο X

Μεταφορά και παράδοση

α) Οι δαπάνες μεταφοράς και παράδοσης της επισιτιστικής βοήθειας πέρα από το στάδιο f.o.b. καλύπτονται, στο μέτρο του δυνατού, από τους χορηγούς, ιδίως στην περίπτωση επείγουσας επισιτιστικής βοήθειας ή επισιτιστικής βοήθειας που παρέχεται σε αποδέκτριες χώρες που έχουν προτεραιότητα.

β) Κατά τον προγραμματισμό των πράξεων επισιτιστικής βοήθειας, πρέπει να λαμβάνονται δεόντως υπόψη οι πιθανές δυσχέρειες οι οποίες ενδέχεται να επηρεάσουν τη μεταφορά, την επεξεργασία ή την αποθήκευση της επισιτιστικής βοήθειας, καθώς και οι επιπτώσεις που ενδέχεται να έχει η παράδοση της βοήθειας στην εμπορία της τοπικής εσοδείας στην αποδέκτρια χώρα.

γ) Για τη βέλτιστη χρησιμοποίηση των διαθέσιμων επιμελητειακών δυνατοτήτων, τα μέλη καταρτίζουν, στο μέτρο του δυνατού, από κοινού με άλλους χορηγούς επισιτιστικής βοήθειας, αποδέκτριες χώρες και κάθε άλλο μέρος που συμμετέχει στην παράδοση της επισιτιστικής βοήθειας, συντονισμένο χρονοδιάγραμμα για την παράδοση της βοήθειάς τους.

δ) Κατά την εξέταση της εκτέλεσης των υποχρεώσεων των μελών στο πλαίσιο της παρούσας σύμβασης γίνεται η προσήκουσα μνεία της πληρωμής των δαπανών μεταφοράς και παράδοσης.

ε) Τα μεταφορικά και λοιπά λειτουργικά έξοδα πρέπει να προκύπτουν από μια πράξη επισιτιστικής βοήθειας που είναι επίσης επιλέξιμη για υπαγωγή στη συνεισφορά των μελών.

A5Aρθρο XI

Διάθεση

α) Τα μέλη μπορούν να παρέχουν την επισιτιστική βοήθειά τους διμερώς, μέσω διακυβερνητικών ή άλλων διεθνών οργανισμών ή μέσω μη κυβερνητικών οργανώσεων.

b) Τα μέλη λαμβάνουν πλήρως υπόψη τα πλεονεκτήματα της διάθεσης της επισιτιστικής βοήθειας μέσω των πολυμερών διαύλων, και ιδίως μέσω του παγκόσμιου επισιτιστικού προγράμματος.

γ) Κατά την ανάπτυξη και υλοποίηση των επιχειρήσεων επισιτιστικής βοήθειας, τα μέλη χρησιμοποιούν, όταν αυτό είναι δυνατό, τις πληροφορίες και τις ικανότητες που διαθέτουν οι σχετικοί διεθνείς οργανισμοί, διακυβερνητικοί ή μη κυβερνητικοί, οι οποίοι δραστηριοποιούνται στον τομέα της επισιτιστικής βοήθειας

δ) Τα μέλη ενθαρρύνονται να συντονίζουν τις πολιτικές και δραστηριότητές τους που αφορούν την επισιτιστική βοήθεια σε σχέση με τους διεθνείς οργανισμούς που δραστηριοποιούνται στον τομέα της επισιτιστικής βοήθειας, με στόχο την ενίσχυση της συνεκτικότητας των επιχειρήσεων επισιτιστικής βοήθειας.

A5Aρθρο XII

Επιτόπιες αγορές και τριγωνικές συναλλαγές

α) Για να προωθηθεί η τοπική γεωργική ανάπτυξη, να ενισχυθούν οι περιφερειακές και τοπικές αγορές και να αυξηθεί η μακροπρόθεσμη επισιτιστική ασφάλεια των αποδεκτριών χωρών, τα μέλη εξετάζουν τη δυνατότητα να χρησιμοποιήσουν ή να κατευθύνουν τις συνεισφορές τους σε χρήμα για την αγορά τροφίμων:

i) για παροχή στην αποδέκτρια χώρα από άλλες αναπτυσσόμενες χώρες ("τριγωνικές συναλλαγές")* ή

ii) σε ένα μέρος μιας αναπτυσσόμενης χώρας για παροχή σε μια ελλειμματική περιοχή της ίδιας χώρας ("επιτόπιες αγορές").

β) Οι συνεισφορές σε χρήμα κανονικά δεν χορηγούνται για την αγορά τροφίμων του ίδιου τύπου με εκείνα που έλαβε η χώρα που τα προμηθεύει ως διμερή ή πολυμερή επισιτιστική βοήθεια κατά το ίδιο έτος με την αγορά ή κατά τα προηγούμενα έτη, εάν δεν έχει εξαντληθεί η επισιτιστική βοήθεια που ελήφθη τότε.

γ) Για τη διευκόλυνση της αγοράς τροφίμων από τις αναπτυσσόμενες χώρες, τα μέλη πρέπει, στο μέτρο του δυνατού, να παρέχουν στη Γραμματεία τις πληροφορίες που έχουν στη διάθεσή τους σχετικά με τα πλεονάσματα τροφίμων που ενδεχομένως υπάρχουν ή προβλέπονται στις αναπτυσσόμενες χώρες.

δ) Τα μέλη δίνουν ιδιαίτερη προσοχή στην αποφυγή επιζήμιων συνεπειών στους καταναλωτές με χαμηλά εισοδήματα από μεταβολές των τιμών που απορρέουν από τις επιτόπιες αγορές.

A5Aρθρο XIII

Αποτελεσματικότητα και επίπτωση

α) Σε όλες τις συναλλαγές επισιτιστικής βοήθειας, τα μέλη δίνουν ιδιαίτερη προσοχή:

i) στην αποφυγή επιζήμιων επιπτώσεων στις τοπικές εσοδείες, καθώς και στις διαρθρώσεις παραγωγής και εμπορίας, μέσω της επιλογής του κατάλληλου χρόνου για τη διανομή της επισιτιστικής βοήθειας*

ii) στο σεβασμό των τοπικών διατροφικών συνηθειών και αναγκών των δικαιούχων και στην ελαχιστοποίηση των πιθανών αρνητικών επιπτώσεων στις διατροφικές συνήθειές τους* και

iii) στη διευκόλυνση της συμμετοχής γυναικών στη διαδικασία λήψης αποφάσεων και στην υλοποίηση των επιχειρήσεων επισιτιστικής βοήθειας, ενισχύοντας με τον τρόπο αυτό την επισιτιστική ασφάλεια σε επίπεδο νοικοκυριών.

β) Τα μέλη καταβάλλουν προσπάθεια να υποστηρίξουν τις προσπάθειες των κυβερνήσεων των αποδεκτριών χωρών για την ανάπτυξη και υλοποίηση προγραμμάτων επισιτιστικής βοήθειας κατά τρόπο συνεπή προς την παρούσα σύμβαση.

γ) Τα μέλη οφείλουν να υποστηρίζουν και, ανάλογα με την περίπτωση, να συμβάλλουν στην ενίσχυση της ικανότητας και των δεξιοτήτων των αποδεκτριών κυβερνήσεων και της αντίστοιχης κοινωνίας των πολιτών για την ανάπτυξη και υλοποίηση στρατηγικών επισιτιστικής ασφάλειας, με σκοπό την αύξηση της επίπτωσης των προγραμμάτων επισιτιστικής βοήθειας.

δ) Όταν η επισιτιστική βοήθεια πωλείται στο εσωτερικό μιας αποδέκτριας χώρας, η πώληση πρέπει να πραγματοποιείται, στο μέτρο του δυνατού, μέσω του ιδιωτικού τομέα και να βασίζεται σε ανάλυση της αγοράς. Στη διάθεση των εσόδων από τις πωλήσεις αυτές, πρέπει να δίνεται προτεραιότητα σε έργα που αποσκοπούν στη βελτίωση της επισιτιστικής ασφάλειας των δικαιούχων.

ε) Πρέπει να εξετάζεται η δυνατότητα ενίσχυσης της επισιτιστικής βοήθειας με άλλα μέσα (οικονομική βοήθεια, τεχνική βοήθεια κλπ.), έτσι ώστε να ενισχύεται η ικανότητά της για αύξηση της επισιτιστικής ασφάλειας και για βελτίωση της ικανότητας των κυβερνήσεων και της κοινωνίας των πολιτών για την ανάπτυξη στρατηγικών επισιτιστικής ασφάλειας σε όλα τα επίπεδα.

στ) Τα μέλη καταβάλλουν προσπάθεια, ώστε να εξασφαλίζεται η συνεκτικότητα μεταξύ των πολιτικών επισιτιστικής βοήθειας και των πολιτικών σε άλλους τομείς, όπως η ανάπτυξη, η γεωργία και το εμπόριο.

ζ) Τα μέλη συμφωνούν να πραγματοποιούν διαβουλεύσεις στο μέτρο του δυνατού με όλους τους ενδιαφερόμενους εταίρους σε επίπεδο κάθε αποδέκτριας χώρας, για να εξασφαλίζεται η παρακολούθηση του συντονισμού των προγραμμάτων και επιχειρήσεων επισιτιστικής βοήθειας..

η) Τα μέλη καταβάλλουν προσπάθεια για την πραγματοποίηση κοινών αξιολογήσεων των οικείων προγραμμάτων και επιχειρήσεων επισιτιστικής βοήθειας. Η αξιολόγηση αυτή πρέπει βασίζεται σε συμφωνημένες διεθνείς αρχές.

θ) Κατά την εκτέλεση των αξιολογήσεων των οικείων προγραμμάτων και επιχειρήσεων επισιτιστικής βοήθειας, τα μέλη λαμβάνουν υπόψη τις διατάξεις της παρούσας σύμβασης που αφορούν την αποτελεσματικότητα και την επίπτωση των εν λόγω προγραμμάτων και επιχειρήσεων επισιτιστικής βοήθειας.

ι) Τα μέλη ενθαρρύνονται να αξιολογούν την επίπτωση των προγραμμάτων επισιτιστικής βοήθειας, η οποία διατίθεται διμερώς ή πολυμερώς ή μέσω μη κυβερνητικών οργανώσεων, χρησιμοποιώντας τους κατάλληλους δείκτες, όπως είναι η διατροφική κατάσταση των δικαιούχων και άλλοι δείκτες συναφείς με την παγκόσμια επισιτιστική ασφάλεια.

A5Aρθρο XIV

Ενημέρωση και συντονισμός

α) Τα μέλη διαβιβάζουν εγκαίρως στην Επιτροπή περιοδικές εκθέσεις για την ποσότητα, το περιεχόμενο, τη διάθεση, τα έξοδα, συμπεριλαμβανομένων των εξόδων μεταφοράς και παράδοσης, τις μορφές και τους όρους των συνεισφορών τους σύμφωνα με τους διαδικαστικούς κανόνες.

β) Τα μέλη αναλαμβάνουν την υποχρέωση να παρέχουν τα στατιστικά και λοιπά στοιχεία που ενδεχομένως απαιτούνται για την εφαρμογή της παρούσας σύμβασης, ιδίως όσον αφορά:

i) τις παραδόσεις βοήθειας, στις οποίες περιλαμβάνονται η αγορά προϊόντων που πραγματοποιήθηκε χάρη σε συνεισφορές σε χρήμα, οι επιτόπιες αγορές ή οι τριγωνικές συναλλαγές, καθώς και εκείνες που διατέθηκαν μέσω διεθνών οργανισμών*

ii) τις ρυθμίσεις που συνομολογούνται για τη μελλοντική παροχή επισιτιστικής βοήθειας*

iii) τις πολιτικές που επηρεάζουν την παροχή και διανομή επισιτιστικής βοήθειας. Στο μέτρο του δυνατού, οι εκθέσεις αυτές πρέπει να υποβάλλονται εγγράφως στον Εκτελεστικό Διευθυντή πριν από κάθε τακτική σύνοδο της Επιτροπής.

γ) Τα μέλη που συνεισφέρουν δυνάμει της παρούσας σύμβασης με τη μορφή πολυμερών συνεισφορών σε χρήμα προς διεθνείς οργανισμούς υποβάλλουν εκθέσεις για την εκπλήρωση των υποχρεώσεών τους σύμφωνα με τον εσωτερικό κανονισμό.

δ) Τα μέλη ανταλλάσσουν πληροφορίες σχετικές με τις πολιτικές και τα προγράμματά τους για την επισιτιστική βοήθεια και με τα αποτελέσματα των αξιολογήσεων που διενεργούν για τις εν λόγω πολιτικές και προγράμματα και καταβάλλουν προσπάθεια να εξασφαλίζουν τη συνεκτικότητα των προγραμμάτων επισιτιστικής βοήθειας με τις στρατηγικές επισιτιστικής ασφάλειας σε εθνικό, περιφερειακό, τοπικό επίπεδο και σε επίπεδο νοικοκυριών.

ε) Τα μέλη αναφέρουν στην Επιτροπή, εκ των προτέρων, το ύψος της υποχρέωσής τους που δεν εκπληρώνεται με μορφή δωρεάν χορηγήσεων, καθώς και τους όρους παροχής της βοήθειας αυτής.

ΜΕΡΟΣ III - ΔΙΟΙΚΗΣΗ

A5Aρθρο XV

Επιτροπή Επισιτιστικής Βοήθειας

α) Η Επιτροπή Επισιτιστικής Βοήθειας, η οποία έχει συσταθεί με τη σύμβαση επισιτιστικής βοήθειας της διεθνούς συμφωνίας για τα σιτηρά του 1967, διατηρείται για τους σκοπούς της διαχείρισης της παρούσας σύμβασης με τις αρμοδιότητες και τα καθήκοντα που προβλέπονται στην παρούσα σύμβαση.

β) Μέλη της Επιτροπής είναι όλα τα μέρη στην παρούσα σύμβαση.

γ) Κάθε μέλος ορίζει ένα αντιπρόσωπο διαμένοντα στην έδρα της Επιτροπής, στον οποίο απευθύνονται συνήθως οι ειδοποιήσεις και άλλες ανακοινώσεις της Γραμματείας που αφορούν τις εργασίες της Επιτροπής. A5Aλλες ρυθμίσεις μπορούν να εγκριθούν από κάθε μέλος σε συμφωνία με τον Εκτελεστικό Διευθυντή.

A5Aρθρο XVI

Αρμοδιότητες και καθήκοντα

α) Η Επιτροπή λαμβάνει τις αποφάσεις και επιτελεί τα καθήκοντα που απαιτούνται για την εφαρμογή των διατάξεων της παρούσας σύμβασης. Θεσπίζει τον εσωτερικό κανονισμό που είναι απαραίτητος για το σκοπό αυτό.

β) Οι αποφάσεις της Επιτροπής λαμβάνονται με ομοφωνία.

γ) Η Επιτροπή εξετάζει διαρκώς τις ανάγκες για επισιτιστική βοήθεια στις αναπτυσσόμενες χώρες και την ικανότητα των μελών να ανταποκριθούν στις ανάγκες αυτές.

δ) Η Επιτροπή εξετάζει την πρόοδο που σημειώνεται ως προς την επίτευξη των στόχων που αναφέρονται στο άρθρο Ι της παρούσας σύμβασης και την εκπλήρωση των διατάξεων της παρούσας σύμβασης.

ε) Η Επιτροπή μπορεί να λαμβάνει πληροφορίες από τις αποδέκτριες χώρες και να πραγματοποιεί διαβουλεύσεις με αυτές.

A5Aρθρο XVII

Πρόεδρος και αντιπρόεδρος

α) Κατά την τελευταία καταστατική σύνοδο κάθε έτους, η Επιτροπή διορίζει ένα πρόεδρο και ένα αντιπρόεδρο για το επόμενο έτος.

β) Τα καθήκοντα του προέδρου είναι:

i) να εγκρίνει το σχέδιο ημερήσιας διάταξης για κάθε σύνοδο*

ii) να προεδρεύει στις συνόδους*

iii) να κηρύσσει την έναρξη και λήξη κάθε συνεδρίασης και κάθε συνόδου*

iv) να υποβάλλει το σχέδιο ημερήσιας διάταξης στην Επιτροπή προς έγκριση στην αρχή κάθε συνόδου*

v) να διευθύνει τις συζητήσεις και να εξασφαλίζει την τήρηση του εσωτερικού κανονισμού*

vi) να δίνει το λόγο και να αποφασίζει για όλα τα θέματα επί του κανονισμού σύμφωνα με τον σχετικό εσωτερικό κανονισμό*

vii) να θέτει ερωτήματα και να απαγγέλλει τις αποφάσεις* και

viii) να αποφασίζει για ζητήματα εφαρμογής του κανονισμού που εγείρουν οι αντιπρόσωποι.

γ) Εάν ο πρόεδρος απουσιάζει από μια σύνοδο ή μέρος αυτής, ή εάν αδυνατεί προσωρινά να ασκήσει τα καθήκοντα του προέδρου, αναπληρώνεται από τον αντιπρόεδρο. Εν απουσία του προέδρου και του αντιπροέδρου, η Επιτροπή διορίζει προσωρινό πρόεδρο.

δ) Εάν για οποιοδήποτε λόγο ο πρόεδρος δεν είναι σε θέση να εξακολουθήσει να ασκεί τα καθήκοντα του προέδρου, αναπληρώνεται από τον αντιπρόεδρο ενόσω εκκρεμεί ο διορισμός νέου προέδρου από την Επιτροπή.

ε) Ο αντιπρόεδρος, όταν εκτελεί χρέη προέδρου, ή ο προσωρινός πρόεδρος, έχουν τις ίδιες αρμοδιότητες και καθήκοντα με τον πρόεδρο.

A5Aρθρο XVIII Σύνοδοι

α) Η Επιτροπή συνεδριάζει τουλάχιστον δύο φορές τον χρόνο επ'ευκαιρία των καταστατικών συνόδων του Διεθνούς Συμβουλίου Σιτηρών. Η Επιτροπή συνεδριάζει επίσης, όποτε το αποφασίσει ο πρόεδρος, κατόπιν αιτήσεως τριών μελών, ή εφόσον το απαιτούν οι διατάξεις της παρούσας σύμβασης.

β) Για την ύπαρξη απαρτίας σε κάθε σύνοδο της Επιτροπής απαιτείται η παρουσία αντιπροσώπων που εκπροσωπούν τα δύο τρίτα των μελών της Επιτροπής.

γ) Η Επιτροπή μπορεί, εφόσον συντρέχει λόγος, να καλεί κυβερνήσεις χωρών που δεν είναι μέλη και αντιπροσώπους άλλων διεθνών διακυβερνητικών οργανισμών να μετέχουν στις δημόσιες συνεδριάσεις της ως παρατηρητές.

δ) Έδρα της Επιτροπής είναι το Λονδίνο.

A5Aρθρο XIX

Γραμματεία

α) Η Επιτροπή χρησιμοποιεί τις υπηρεσίες της Γραμματείας του Διεθνούς Συμβουλίου Σιτηρών για την εκτέλεση των διοικητικών καθηκόντων που ενδέχεται να ζητήσει η Επιτροπή, ιδίως όσον αφορά την εκπόνηση και τη διανομή εγγράφων και εκθέσεων.

β) Ο Εκτελεστικός Διευθυντής εκτελεί τις οδηγίες της Επιτροπής και επιτελεί τα καθήκοντα που προβλέπονται από τη σύμβαση και τον εσωτερικό κανονισμό.

A5Aρθρο XX

Αθέτηση υποχρεώσεων και διαφορές

α) Σε περίπτωση διαφοράς σχετικά με την ερμηνεία ή την εφαρμογή της παρούσας σύμβασης ή σε περίπτωση αθέτησης υποχρεώσεων εκ της παρούσας σύμβασης, η Επιτροπή συνεδριάζει και λαμβάνει τα κατάλληλα μέτρα.

β) Σε περίπτωση διαφοράς σχετικά με την ερμηνεία ή την εφαρμογή της παρούσας σύμβασης ή σε περίπτωση αθέτησης υποχρεώσεων εκ της παρούσας σύμβασης, η Επιτροπή συνεδριάζει και λαμβάνει τα κατάλληλα μέτρα.

ΜΕΡΟΣ IV - ΤΕΛΙΚΕΣ ΔΙΑΤΑΞΕΙΣ

A5Aρθρο XXI

Θεματοφύλακας

Θεματοφύλακας της παρούσας σύμβασης ορίζεται ο Γενικός Γραμματέας των Ηνωμένων Εθνών.

A5Aρθρο XXII

Υπογραφή και επικύρωση

α) Η παρούσα σύμβαση θα παραμείνει ανοικτή για υπογραφή από τις κυβερνήσεις που αναφέρονται στην παράγραφο ε) του άρθρου ΙΙΙ από την 1η Μαΐου 1999 έως και την 30ή Ιουνίου 1999.

β) Η παρούσα σύμβαση υπόκειται σε επικύρωση, αποδοχή ή έγκριση από κάθε κυβέρνηση που την υπογράφει σύμφωνα με τις συνταγματικές διαδικασίες της. Τα έγγραφα επικύρωσης, αποδοχής ή έγκρισης κατατίθενται στον θεματοφύλακα το αργότερο μέχρι τις 30 Ιουνίου 1999, εκτός εάν η Επιτροπή παρατείνει μία ή περισσότερες φορές την προθεσμία για κάθε υπογράφουσα κυβέρνηση που δεν έχει καταθέσει τα έγγραφα επικύρωσης, αποδοχής ή έγκρισης έως την ημερομηνία αυτή.

γ) Κάθε υπογράφουσα κυβέρνηση μπορεί να καταθέσει στον θεματοφύλακα δήλωση προσωρινής εφαρμογής της παρούσας σύμβασης. Η εν λόγω κυβέρνηση εφαρμόζει προσωρινά την παρούσα σύμβαση σύμφωνα με τους νόμους και τους κανονισμούς της και θεωρείται προσωρινά μέρος στη σύμβαση αυτή.

δ) Ο θεματοφύλακας γνωστοποιεί σε όλες τις υπογράφουσες και προσχωρούσες κυβερνήσεις κάθε υπογραφή, επικύρωση, αποδοχή, έγκριση, προσωρινή εφαρμογή και προσχώρηση στην παρούσα σύμβαση.

A5Aρθρο XXIII

Προσχώρηση

α) Η παρούσα σύμβαση παραμένει ανοικτή για την προσχώρηση κάθε κυβέρνησης που αναφέρεται στην παράγραφο ε) του άρθρου ΙΙΙ, η οποία δεν έχει υπογράψει την παρούσα σύμβαση. Τα έγγραφα προσχώρησης κατατίθενται στον θεματοφύλακα το αργότερο έως τις 30 Ιουνίου 1999, εκτός εάν η Επιτροπή παρατείνει μία ή περισσότερες φορές την προθεσμία για κάθε κυβέρνηση που δεν έχει καταθέσει τα έγγραφα προσχώρησης έως την ημερομηνία αυτή.

β) Όταν η παρούσα σύμβαση αρχίσει να ισχύει σύμφωνα με το άρθρο ΧΧIV, θα είναι ανοικτή για την προσχώρηση κάθε κυβέρνησης, εκτός από αυτές που αναφέρονται στην παράγραφο ε) του άρθρου ΙΙΙ, υπό τους όρους που κρίνει ενδεδειγμένους η Επιτροπή. Τα έγγραφα προσχώρησης κατατίθενται στον θεματοφύλακα.

γ) Κάθε κυβέρνηση που προσχωρεί στην παρούσα σύμβαση σύμφωνα με την παράγραφο α) του παρόντος άρθρου ή για την προσχώρηση της οποίας έχει συμφωνήσει η Επιτροπή σύμφωνα με την παράγραφο β) του παρόντος άρθρου, μπορεί να καταθέσει στον θεματοφύλακα δήλωση προσωρινής εφαρμογής της παρούσας σύμβασης εν αναμονή της κατάθεσης των εγγράφων προσχώρησης. Η εν λόγω κυβέρνηση εφαρμόζει προσωρινά την παρούσα σύμβαση σύμφωνα με τους νόμους και τους κανονισμούς της και θεωρείται προσωρινά μέρος στη σύμβαση.

A5Aρθρο XXIV Έναρξη ισχύος

α) Η παρούσα σύμβαση αρχίζει να ισχύει την 1η Ιουλίου 1999, εάν έως τις 30 Ιουνίου 1999 οι κυβερνήσεις, των οποίων ο συνδυασμός των υποχρεώσεων όπως απαριθμούνται στην παράγραφο ε) του άρθρου ΙΙΙ, ισούται τουλάχιστον με το 75% του συνόλου των υποχρεώσεων όλων των κυβερνήσεων που απαριθμούνται στην εν λόγω παράγραφο, έχουν καταθέσει τα έγγραφα επικύρωσης, αποδοχής, έγκρισης ή προσχώρησης ή δηλώσεις προσωρινής εφαρμογής και με την επιφύλαξη ότι ισχύει η σύμβαση εμπορίας σιτηρών του 1995.

β) Εάν η παρούσα σύμβαση δεν αρχίσει να ισχύει σύμφωνα με την παράγραφο α) του παρόντος άρθρου, οι κυβερνήσεις που έχουν καταθέσει έγγραφα επικύρωσης, αποδοχής, έγκρισης ή προσχώρησης ή δηλώσεις προσωρινής εφαρμογής, μπορούν να αποφασίσουν ομόφωνα ότι θα αρχίσει να ισχύει μεταξύ τους, με την επιφύλαξη ότι ισχύει η σύμβαση εμπορίας σιτηρών του 1995.

A5Aρθρο XXV

Διάρκεια και αποχώρηση

α) Η παρούσα σύμβαση θα παραμείνει σε ισχύ έως και την 30ή Ιουνίου 2002, εκτός εάν παραταθεί σύμφωνα με την παράγραφο β) του παρόντος άρθρου ή λήξει ενωρίτερα σύμφωνα με την παράγραφο στ) του παρόντος άρθρου, με την επιφύλαξη ότι η σύμβαση εμπορίας σιτηρών του 1995 ή μια νέα σύμβαση εμπορίας σιτηρών που την αντικαθιστά εξακολουθεί να ισχύει έως και την ημερομηνία αυτή.

β) Η Επιτροπή μπορεί να παρατείνει την ισχύ της σύμβασης πέραν της 30ής Ιουνίου 2002 για διαδοχικές περιόδους δύο ετών το πολύ, με την προϋπόθεση ότι η σύμβαση εμπορίας σιτηρών του 1995 ή μια νέα σύμβαση εμπορίας σιτηρών που την αντικαθιστά εξακολουθεί να ισχύει κατά την περίοδο της παράτασης.

γ) Εάν η παρούσα σύμβαση παραταθεί σύμφωνα με την παράγραφο β) του παρόντος άρθρου, οι υποχρεώσεις των μελών δυνάμει της παραγράφου ε) του άρθρου ΙΙΙ μπορούν να αναθεωρηθούν από τα μέλη πριν από την έναρξη ισχύος κάθε παράτασης. Μετά την αναθεώρηση, οι υποχρεώσεις τους παραμένουν αμετάβλητες για όλη τη διάρκεια κάθε παράτασης.

δ) Η εφαρμογή της παρούσας σύμβασης εξετάζεται διαρκώς, ιδίως σε σχέση με τα αποτελέσματα τυχόν πολυμερών διαπραγματεύσεων που αφορούν την παροχή επισιτιστικής βοήθειας, ιδίως με πίστωση υπό ευνοϊκούς όρους, καθώς και την ανάγκη εφαρμογής των αποτελεσμάτων αυτών.

ε) Η κατάσταση σχετικά με όλες τις πράξεις επισιτιστικής βοήθειας, και ιδίως όσες πραγματοποιούνται με πίστωση υπό ευνοϊκούς όρους, θα επανεξεταστεί, πριν ληφθεί απόφαση για τυχόν παράταση της παρούσας σύμβασης ή για την κατάρτιση νέας σύμβασης.

στ) Σε περίπτωση λήξης της παρούσας σύμβασης, η Επιτροπή εξακολουθεί να υφίσταται για όσο χρόνο είναι αναγκαίος για την πραγματοποίηση της εκκαθάρισης και έχει τις αρμοδιότητες και ασκεί τα καθήκοντα που είναι αναγκαία για το σκοπό αυτό.

ζ) Οποιοδήποτε μέλος μπορεί να αποχωρήσει από την παρούσα σύμβαση στο τέλος κάθε έτους, με γραπτή γνωστοποίηση της αποχώρησής του στον θεματοφύλακα τουλάχιστον 90 ημέρες πριν από το τέλος του έτους αυτού. Το εν λόγω μέλος δεν απαλλάσσεται από τις υποχρεώσεις που ανέλαβε δυνάμει της παρούσας σύμβασης και τις οποίες δεν έχει εκπληρώσει μέχρι το τέλος του έτους αυτού. Το μέλος οφείλει ταυτόχρονα να ενημερώσει την Επιτροπή σχετικά με την ενέργειά του.

η) Οποιοδήποτε μέλος αποχωρήσει από την παρούσα σύμβαση μπορεί στη συνέχεια να επαναπροσχωρήσει, αφού ενημερώσει την Επιτροπή και τον θεματοφύλακα. Όρος για την επανένταξη στη σύμβαση είναι ότι το μέλος είναι υπεύθυνο για την εκπλήρωση της υποχρέωσής του από το έτος κατά το οποίο πραγματοποιείται η επανένταξη.

A5Aρθρο XXVI

Διεθνής Συμφωνία για τα Σιτηρά

Η παρούσα σύμβαση αντικαθιστά τη σύμβαση του 1995 για την επισιτιστική βοήθεια, όπως παρατάθηκε, και αποτελεί ένα από τα συστατικά έγγραφα της Διεθνούς Συμφωνίας για τα Σιτηρά του 1995.

A5Aρθρο XXVII

Αυθεντικά κείμενα

Τα κείμενα της παρούσας σύμβασης στην αγγλική, γαλλική, ρωσική και ισπανική γλώσσα είναι εξίσου αυθεντικά.

Έγινε στο Λονδίνο, στις 13 Απριλίου 1999.

ΠΑΡΑΡΤΗΜΑ A

ΜΕΤΑΦΟΡΙΚΑ ΚΑΙ ΛΟΙΠΑ ΛΕΙΤΟΥΡΓΙΚΑ ΕΞΟΔΑ

Τα ακόλουθα μεταφορικά και λοιπά λειτουργικά έξοδα που συνδέονται με τις συνεισφορές επισιτιστικής βοήθειας περιλαμβάνονται στα άρθρα ΙΙ παράγραφος α) στοιχείο vii), ΙΙΙ και Χ και XIV της παρούσας σύμβασης:

α) Μεταφορικά έξοδα

ναύλος, συμπεριλαμβανομένης της φόρτωσης και εκφόρτωσης

επισταλίες και αποστολή

μεταφόρτωση

ενσάκκιση

ασφάλιση και επίβλεψη

λιμενικά τέλη και δαπάνες αποθήκευσης στο λιμένα

προσωρινές αποθηκευτικές διευκολύνσεις και έξοδα στο λιμένα και καθ'οδόν

μεταφορά στο εσωτερικό της χώρας, μίσθωση οχημάτων, διόδια και έξοδα συνοδείας, αυτοκινητοπομπής και συνοριακά τέλη

μίσθωση εξοπλισμού

αεροσκάφη, αερομεταφορές.

β) Λοιπά λειτουργικά έξοδα

μη εδώδιμα (ΜΕ) χρησιμοποιούμενα από τους δικαιούχους (εργαλεία, σκεύη, γεωργικές εισροές)

ΜΕ παρεχόμενα στους εταίρους υλοποίησης (οχήματα, αποθηκευτικές διευκολύνσεις)

δαπάνες κατάρτισης εθνικών υπευθύνων

λειτουργικά έξοδα των εταίρων υλοποίησης, που δεν καλύπτονται ως μεταφορικά έξοδα

έξοδα άλεσης, ειδικά έξοδα

έξοδα ΜΚΟ στο εσωτερικό της χώρας

υπηρεσίες τεχνικής υποστήριξης και διαχείριση επιμελητείας

προπαρασκευή, εκτίμηση, παρακολούθηση και αξιολόγηση έργων

καταγραφή δικαιούχων

τεχνικές υπηρεσίες στο εσωτερικό της χώρας.

ΠΑΡΑΡΤΗΜΑ B

ΕΠΙΛΕΞΙΜΟΙ ΑΠΟΔΕΚΤΕΣ ΕΠΙΣΙΤΙΣΤΙΚΗΣ ΒΟΗΘΕΙΑΣ

Οι επιλέξιμοι αποδέκτες επισιτιστικής βοήθειας σύμφωνα με το άρθρο VII της παρούσας σύμβασης είναι οι αναπτυσσόμενες χώρες και εδάφη που απαριθμούνται ως αποδέκτες βοήθειας από την Επιτροπή Αναπτυξιακής Βοήθειας (ΕΑΒ) του ΟΟΣΑ, με ισχύ από 1ης Ιανουαρίου 1997, και οι χώρες που περιλαμβάνονται στον κατάλογο του ΠΟΕ των αναπτυσσόμενων χωρών που είναι καθαροί εισαγωγείς τροφίμων, με ισχύ από 1ης Μαρτίου 1999.

α) Ελάχιστα ανεπτυγμένες χώρες

Αφγανιστάν, Αγκόλα, Μπαγκλαντές, Μπενίν, Μπουτάν, Μπουρκίνα Φάσο, Μπουρούντι, Καμπότζη, Πράσινο Ακρωτήριο, Κεντροαφρικανική Δημοκρατία, Τσαντ, Κομόρες, Λαϊκή Δημοκρατία του Κονγκό, Τζιμπουτί, Ισημερινή Γουινέα, Ερυθραία, Αιθιοπία, Γκάμπια, Γουινέα, Γουινέα-Μπισσάου, Αϊτή, Κιριμπάτι, Λάος, Λεσόθο, Λιβερία, Μαδαγασκάρη, Μαλάουι, Μαλδίβες, Μάλι, Μαυριτανία, Μοζαμβίκη, Μυανμάρ, Νεπάλ, Νίγηρας, Ρουάντα, Σάο Τομέ και Πρίνσιπε, Σιέρα Λεόνε, Νήσοι Σολόμωντος, Σομαλία, Σουδάν, Τανζανία, Τόγκο, Τουβαλού, Ουγκάντα, Βανουάτου, Δυτική Σαμόα, Υεμένη, Ζάμπια.

β) Χώρες χαμηλού εισοδήματος

Αλβανία, Αρμενία, Αζερμπαϊτζάν, Βοσνία-Ερζεγοβίνη, Καμερούν, Κίνα, Δημοκρατία του Κονγκό, Ακτή Ελεφαντοστού, Γεωργία, Γκάνα, Γουιάνα, Ονδούρα, Ινδία, Κένυα, Κιργισία, Μογγολία, Νικαράγουα, Νιγηρία, Πακιστάν, Σενεγάλη, Σρι Λάνκα, Τατζικιστάν, Βιετνάμ και Ζιμπάμπουε.

γ) Χώρες χαμηλότερου μέσου εισοδήματος

Αλγερία, Μπελίζε, Βολιβία, Μποτσουάνα, Κολομβία, Κόστα Ρίκα, Κούβα, Δομινίκα, Δομινικανή Δημοκρατία, Ισημερινός, Αίγυπτος, Ελ Σαλβαδόρ, Φίτζι, Γρενάδα, Γουατεμάλα, Ινδονησία, Ιράν, Ιράκ, Τζαμάικα, Ιορδανία, Καζακστάν, Κορέα (Λαϊκή Δημοκρατία), Λίβανος, Μακεδονία (πρώην Γιουγκοσλαβική Δημοκρατία), Νήσοι Μάρσαλ, Μικρονησία, Μολδαβία, Μαρόκο, Ναμίμπια, Νιούε, Νήσοι Παλάου, Περιοχές υπό Παλαιστινιακή Διοίκηση, Παναμάς, Παπούα Νέα Γουινέα, Παραγουάη, Περού, Φιλιππίνες, ’γιος Βικέντιος και Γρεναδίνες, Σουρινάμ, Σουαζιλάνδη, Συρία, Ταϊλάνδη, Τιμόρ, Τοκελάου, Τόγκα, Τυνησία, Τουρκία, Τουρκμενιστάν, Ουζμπεκιστάν, Βενεζουέλα, Ουάλλις και Φουτούνα, Ομοσπονδιακή Δημοκρατία της Γιουγκοσλαβίας.

δ) Αναπτυσσόμενες χώρες καθαροί εισαγωγείς τροφίμων κατά τον ΠΟΕ (που δεν περιλαμβάνονται παραπάνω)

Μπαρμπάντος, Μαυρίκιος, Αγία Λουκία, Τρινιδάδ και Τομπάγκο.

>ΘΕΣΗ ΠIΝΑΚΑ>